
GROZĪJUMS JELGAVAS VALSTSPILSĒTAS PAŠVALDĪBAS DOMES 2026. GADA 28. MAIJA LĒMUMĀ Nr.9/2 SIA “JELGAVAS ŪDENS” PAMATKAPITĀLA PALIELINĀŠANA PROJEKTA “UZŅĒMĒJDARBĪBAS ATTĪSTĪBAI NEPIECIEŠAMĀS INŽENIERTEHNISKĀS INFRASTRUKTŪRAS IZVEIDE CEPĻU IELAS APKAIMĒ JELGAVĀ” IETVAROS

Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
2025. gada 28. oktobrī starp Jelgavas valstspilsētas pašvaldību Jelgavas valstspilsētas pašvaldības iestādes “Centrālā pārvalde” personā (turpmāk – Pašvaldība) un Centrālo finanšu un līgumu aģentūru tika noslēgta Vienošanās par Eiropas Savienības fonda projekta Nr. 5.1.1.1/2/25/A/034 “Uzņēmējdarbības attīstībai nepieciešamās inženiertehniskās infrastruktūras izveide Cepļu ielas apkaimē Jelgavā” (turpmāk – Projekts) ieviešanu un Pašvaldība uzsāka Projekta īstenošanu.
Saskaņā ar Ministru kabineta 2024. gada 16. janvāra noteikumu Nr. 55 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” īstenošanas noteikumi” (turpmāk – MK noteikumi Nr. 55) 66.4. apakšpunktu, ja tiek veiktas izmaksas ūdenssaimniecības tīklos, tad šie tīkli pēc Projekta īstenošanas paliek sabiedrisko pakalpojumu sniedzēja īpašumā un Projekta iesniedzējam sabiedrisko pakalpojumu sniedzējs jāpiesaista kā sadarbības partneris, slēdzot rakstisku sadarbības līgumu. Jelgavas valstspilsētas pašvaldība Jelgavas valstspilsētas pašvaldības iestādes “Centrālā pārvalde” personā 2025. gada 13. februārī noslēdza sadarbības līgumu Nr. ADM/3-24/25/31 “Projekta “Uzņēmējdarbības attīstībai nepieciešamās inženiertehniskās infrastruktūras izveide Cepļu ielas apkaimē Jelgavā” īstenošanai” (turpmāk – Sadarbības līgums) ar sadarbības partneri SIA “JELGAVAS ŪDENS”.
Ņemot vērā, ka Projekta aktivitātēs ir iekļauti darbi  – jaunu ūdensvada tīklu un jaunu kanalizācijas tīklu izbūve Cepļa ielas posmā un jaunbūvējamā ielā starp Prohorova ielu un Cepļu ielu, Jelgavā, kā arī šo darbu būvniecības ieceres dokumentācijas izmaiņu izstrāde, autoruzraudzība un būvuzraudzība – kas attiecas uz ūdensapgādes un sadzīves kanalizācijas izbūvi, tad par izmaksām, kas attiecas uz šiem darbiem, ir nepieciešams palielināt SIA “JELGAVAS ŪDENS” pamatkapitālu ūdensvada un kanalizācijas tīklu izbūvei.
Ņemot vērā iepriekš minēto un pamatojoties uz Pašvaldību likuma 4. panta pirmās daļas 12. punktu,



JELGAVAS VALSTSPILSĒTAS PAŠVALDĪBAS DOME NOLEMJ:
Izteikt Jelgavas valstspilsētas pašvaldības domes 2026. gada 28. maija lēmuma Nr.9/2 “SIA “Jelgavas Ūdens” pamatkapitāla palielināšana projekta “Uzņēmējdarbības attīstībai nepieciešamās inženiertehniskās infrastruktūras izveide Cepļu ielas apkaimē Jelgavā” ietvaros” lemjošo daļu šādā redakcijā:
“Palielināt SIA “JELGAVAS ŪDENS” (reģistrācijas Nr. 41703001321, juridiskā adrese: Ūdensvada iela 4, Jelgava, LV-3001) pamatkapitālu 2026. gadā, veicot ieguldījumu naudā 100 934,00 euro apmērā (viens simts tūkstoši deviņi simti trīsdesmit četri euro) no Eiropas Savienības Eiropas Reģionālās attīstības fonda līdzfinansētā projekta Nr. 5.1.1.1/2/25/A/034 “Uzņēmējdarbības attīstībai nepieciešamās inženiertehniskās infrastruktūras izveide Cepļu ielas apkaimē Jelgavā” (pamatbudžeta izdevumu programma “04.510.543. Eiropas Reģionālās attīstības fonda projekts “Uzņēmējdarbības attīstībai nepieciešamās inženiertehniskās infrastruktūras izveide Cepļu ielas apkaimē Jelgavā””) realizēšanai paredzētajiem Eiropas Reģionālās attīstības fonda līdzekļiem, pretī saņemot 100 934 jaunu daļu (katras daļas vērtība 1 euro)”.

